मुक्तिबोध, नई कविता के पाठकों के बीच, पूर्वपरिचित तो हैं लेकिन लोकप्रिय नहीं हैं; क्योंकि उनकी कविताएँ अक्सर लंबी होती हैं, उलझी दिखाई पड़ती हैं और बौद्धिक लगती हैं. इधर पाठक हैं कि उन्हें कविता के साथ माथापची करने का अभ्यास नहीं है. लिहाजा, नये कवियों में लोकप्रिय प्रायः वहीं हैं जो छोटी कविताएँ लिखते हैं और मुक्तिबोध, नई कविता के पाठकों के बीच, पूर्वपरिचित तो हैं लेकिन लोकप्रिय नहीं हैं; क्योंकि उनकी कविताएँ अक्सर लंबी होती हैं, उलझी दिखाई पड़ती हैं और बौद्धिक लगती हैं. इधर पाठक हैं कि उन्हें कविता के साथ माथापच्ची करने का अभ्यास नहीं है. लिहाज़ा, नये कवियों में लोकप्रिय प्रायः वहीं हैं जो छोटी कविताएँ लिखते हैं और वह भी ऐसी कविताएँ जिनमें दो चार ताज़ा चित्र हों या एक तीव्र भावना हो! ‘केसर रंग रंगे वन’ और ‘नवंबर की गुनगुनी धूप’ इन्द्रियों को तुरंत प्रभावित करती हैं; और ऐसी कविताएँ बहुत सफल समझी जाती हैं. निःसन्देह इस दिशा में प्रयोग करने वालों को सफलता जल्दी मिलती है और देखते-देखते अनेक नये कवि लोकप्रिय हो उठे हैं.